hu hu hu hu hu hu en hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu sk en en hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu de sv hu hu hu hu hu hu hu en de de hu hu hu hu hu
Oldalunkon sütiket (cookie-kat) használunk a kiemelkedő felhasználói élmény biztosítása érdekében.
Kerti utak, kerti burkolatok építése
Így építjük meg az Ön öntözőrendszerét
Az automata öntözőrendszer legfőbb előnyei
Az öntözőrendszer főbb elemei
A pázsit szinte nélkülözhetetlen kerti elem. Egy jól fenntartott, határozottan körbehatárolt fűfelület ugyanolyan szép lehet, mint egy színpompás virágágyás, ráadásul jól hasznosítható is. A pázsit a talajt szőnyegszerűen fedő, finom levelű fű fajokból álló növénytársulás, míg a gyep igénytelenebb, többnyire bokros füvekből, esetleg kétszikű növényekből áll, de a gyakorlatban ez a két meghatározás gyakran keveredik. A füvesítés történhet fűmegvetéssel, vagy gyepszőnyeg terítéssel.
A füvesítés előtt az előző gyep maradványait el kell távolítani úgy, hogy a területet totális gyomirtószerrel kezeljük. A kezelést követően a régi fű és gyom teljesen kiszárad, így az a talaj rotálását követően könnyedén kigereblyézhető a területről. A következő lépés a terep rendezése. Egyenletes terepfelszínt kell kialakítani – 2-3%-os lejtéssel - mert a gödrökben a víz összegyűlik és a tócsák helyén kipusztulnak a fűtövek. A tereprendezést követően gondoskodni kell a terület tápanyagutánpótlásáról és a sík tükör kialakításáról.  Fontos feladat a megfelelő fűmagkeverék kiválasztása. Ehhez azonban el kell határozni, hogy mi lesz a gyep rendeltetése. A gyepfelület gyerekek játéktere lesz, vagy csupán pihenni fogunk rajta nyugágyon? Manapság már sokféle gyepkeverék kapható, ezek közül kell a célnak megfelelőt kiválasztani. Cégünk leggyakrabban Sport fűmagkeverékkel dolgozik, mivel ez a keverék bizonyult a leginkább univerzális felhasználásúnak. A fűmagvetéskor egy négyzetméter felületre 4-5 dkg fűmagot ajánlatos elvetni. A vetési feladat a talaj hengerezésével és a terület beöntözésével fejeződik be.
A friss gyepvetés fenntartása során a talajt folyamatosan nedvesen kell tartani, ami legalább napi egy öntözést tesz szükségessé. Optimális körülmények között a fűmagok 4-5 nap alatt kicsíráznak és 10-14 nap alatt már összefüggő gyepfelületet kapunk. Az esetlegesen lemosott fűmagot felülvetéssel pótoljuk. A vetés után, amikor a fűszálak elérik a 15 cm-es hosszt, azok már kellőképpen megerősödnek ahhoz, hogy megtörténjen a gyep első nyírása. Ilyenkor csak a fű magasságának felét vágjuk le, a fűnyíró vágásmagasságát 7-8 cm-re állítva. Ne hagyjuk, hogy a fűszálak az első nyírás előtt 15 cm-nél hosszabbra nőjenek, mivel a súlyuknál fogva elfekvő fűszálak levegőtlen réteget képeznek és penészesedhet
A jó gyepszőnyeg tömött, gyökerekkel átszőtt, gyommentes, 2-3 cm talajvastagságú és kb. 2 centiméteres tarlómagasságú. A terítés előtt a füvesítendő területet a fűmagvetéssel azonos módon kell előkészíteni egészen a sík tükör munkafázisáig. Az előkészített talajra a gyepszőnyeget úgynevezett "téglakötésben" kell egymáshoz szorosan, hézagmentesen leteríteni. A gyepszőnyegcsíkok és a talaj tömör kapcsolatát egy 50-80 kg-os simahenger használatával (hengerezéssel) érjük el. A gyepszőnyeg leterítése után a felületet kb. 25 liter/m² öntözővízzel kell beöntözni. A leterített gyepfelületre szinte azonnal rá lepet lépni és a harmadik fűnyírás után a gyepfelület már teljes mértékben igénybe vehető. A gyepszőnyegterítés akkor mondható befejezettnek, ha azt kézzel már nem lehet felemelni, mert a gyökerek belenőttek a talajba, ez egy hónap alatt következik be.
Igény szerint vakondhálót is fektetünk, melyet gyepesítés előtt a földbe helyezve megakadályozza a vakond felszínre jutását és meggátolja, hogy gyepünk túrások csúf látványával legyen tele.
Igazán szép gyepet csak napos-félárnyékos helyen lehet fenntartani, árnyékban a pázsitfüvek nem fejlődnek megfelelően és a gyep elmohásodik. Mélyárnyékban ezért érdemes inkább árnyéki gyeppótlókat alkalmazni, melyek egységesen benövik a területet és taposástűrők. Ilyen pl. a meténg (Vinca), a borostyán (Hedera), a gyöngyvirág (Convallaria), stb.
A jól rendezett gyep fenntartása rengeteg munka és pénz igényes, kiváltására az új trendek kínálnak új lehetőségeket, ilyen például a vadvirágos magkeverék, mellyel akár a teljes hátsóudvarunkat bevethetjük, májustól-szeptemberig virágba borítva az adott kertrészt. a vadvirágos rét további biodiverzitása a pázsitéval nem összemérhető, rengeteg élőlénynek teremt otthont.
Egy másik módszer szerint a gyepfelület egy részét nem nyírják, hanem hagyják magasra nőni a füvet, ahol a természet törvényei mentén pitypangok, lóhere, stb. fog megjelenni, a többi részen viszont rendszeres a karbantartás. Az így kialakult gyepfolt természetes, otthonos hatást kölcsönöz kertünknek, a nyírt felületek miatt nem tűnik gondozatlannak.
Minél tagoltabb, szabdaltabb a kertünk, amikor szigetszerű vagy pontszerű beültetéseket alkalmazunk, annál nehezebb lesz a gyep karbantartása, nyírása, mert kerülgetni kell a benne álló növényeket, ezért érdemes a gyepfelületet összefüggő területen kialakítani.
Új segítség a kertfenntartásban a robotfűnyíró alkalmazása. A fűnyíró robot a beprogramozott utasításoknak megfelelően - emberi közreműködés nélkül - végzi el a rábízott feladatokat, viszont már a kertépítéskor gondolni kell ennek a gépnek az esetleges alkalmazására, hiszen ki kell jelölni a nyírandó felületet és megfelelő szegélyeket kell alkalmazni.
Vakondháló terítése gyepszőnyeg alá
Gyepszőnyeg összeillesztése / méretre vágás
Gyepszőnyeg terítés / gumikalapácsozás
ROYALKERT ÁLMAI KERTJE BY ROYAL-KERT
KERT, PARK KÖZTÉR TRAKTOR, MUNKAESZKÖZ ZÖLD JÁRMŰ- ÉS TECHNOLÓGIÁK
H-8200 Veszprém Tirat Carmel u. 2.
+36 88 560 564
AAA minősítéssel Magyarországon csupán a cégek 0,63 %-a rendelkezik, velük az üzleti kapcsolat kialakításának pénzügyi kockázata rendkívül alacsony.
Üzletágak* Kert, park Köztér Traktor, munkaeszköz Zöld jármű
Elolvastam és elfogadom az adatkezelési nyilatkoztatot.
Feliratkozom a ROYAL-KERT hírlevelére.
Copyright © 2020 - 2022 Royalkert | Designed & Powered by Positive Adamsky
Bizotsan ki akarod törölni?
Tovább az emlékeztető listára